Sami Kallunki

Sami Olavi Kallunki (27. huhtikuuta 1971 Kuusamo – 2. joulukuuta 1999 Kuusamo) oli suomalainen yhdistetyn hiihtäjä. Hänen seuransa oli Kuusamon Erä-Veikot. 

Kallunki osallistui Val di Fiemmen maailmanmestaruuskilpailuihin 1991. Kallunki kilpaili  Pasi Saapungin ja Jukka Ylipullin kanssa joukkuekilpailussa, jossa Suomi sijoittui kuudenneksi. Henkilökohtaisessa kilpailussa Kallunki oli 37:s. 

Albertvillen olympialaisissa 1992 Kallunki osallistui henkilökohtaiseen kilpailuun ollen lopputuloksissa 28:s. Hän lähti hiihto-osuudelle 42:nnelta sijalta.

Lähteet 

Suomalaiset yhdistetyn hiihtäjät
Vuonna 1971 syntyneet
Vuonna 1999 kuolleet